POLA ESPERANTISTO 


MONATA GAZETO DE POLAJ ESPERANTISTOJ. 


JARO XVII. WARSZAWA — NOVEMBRO | DECEMBRO 1923. N: 10/12 (96/98) 


Odezwa do czytelnikow. 


Numer niniejszy, ukazujący sie po dłuższej przerwie, kończy 
rocznik 1922-3. Pomimo katastrofalnego spadku marki polskiej 
wytrwaliśmy na stanowisku rok cały, Wytrwaliśmy dzięki ofiar- 
ności esperantystów warszawskich, członków Towarzystwa Wy- 
dawniczego, którzy w ciągu tego czasu dopłacili z własnej 
kieszeni do naszego pisma zgórą równowartość 130 franków 
szwajcarskich. Nadal jednak niepodobna pozostawi:ć całego 
ciężaru na ich barkach. Wszystkie oddziały P. T. E., wszyscy 
czytelnicy naszego pisma winni przyczynić się do wydawnictwa. 


Esperantyści polscy nie pozwolą, aby znowu przestało 
ukazywać się jedyne esperanckie pismo w Polsce, związane tak 
ściśle z losami naszego ruchu, że pomyślnego rozwoju jednego 
bez drugiego wyobrazić sobie niepodobna. 


W roku ubiegłym „Esperantysta Polski“ umożliwił nam 
zebrać siły, stworzyć program pracy, określić jasno charakter 
naszego ruchu, ba, w ciągu jednorocznej zaledwie egzystencji 
zdołał pozyskać liczbę prenumeratorów, która w normalnych 
warunkach walutowych wystarczyłaby całkowicie na pokrycie 
kosztów wydawnictwa i dała w dodatku zysk pokaźny. Gdyby 
obecnie pismo zniknęło, po kilku latach trzebaby nanowo od- 
rabiać toż samo, cała dotychczasowa praca byłaby zmarnowana. 


Wołamy więc do Was o pomoc! 


Niechaj każdy w miarę możności zaabonuje jak największą 
liczbę egzemplarzy i poleca pismo swoim znajomym ! 

Niechaj wszystkie Oddziaty Polskiego Towarzystwa Espe- 
rantystów wybiorą swych najenergiczniejszych członków na 
Reprezentantów Honorowych „Polskiego Esperantysty“ i o wy- 
borze tym zawiadomią bezzwłocznie Redakcję pisma, 

Reprezentanci honorowi zbierać będą w swym mieście 
prenumeratę i pieniądze wraz z listą ofiarodawców przesyłać 
co miesiąc pod adresem pisma. 

„Polski Esperantysta* zginąć nie może! 

Nie zginie! 

Redakcja i Towarzystwo Wydawnicze 
„Esperantysta Polski“ 


Ni invitas vin, samideanoj! 


En junio okazos en Warszawa nia ĉiujura parlamento kaj 
festo. Tiu-ĉiu foje fi havos speciale gravan taskon por plenumi, 
speciale solenan karakteron fi portos. 


La pollanda movado estas disbatita kaj malfortigita. 
Momenta konkordo, ekflorinta dum unua pollanda kongreso, 
rapide kaj senpostsigne velkis. Ne plu ekzistas federacio, ku- 
niganta ĉiujn societojn, kiun ni kun tiom dapeno konstruis. Malfavora 
por nia ideo jaro 1923 ankaii en Polujo treege malhelpis la 
progreson de nia propagando. La atmosfero, saturita de inter- 
genta malamo, sufokis noblan nacifratigan penadon. 

Certe, ji estas nur efemeraj baroj. 

Ni firme kredas, ni scias, ke Lingvo Internacia devas 
venki, ke čin postulas urĝe la nuntempa homa kulturo, ke fi 
devas kroni unu periodon de la civilizo — kaj ekkomenci no- 
van: potencan, feliĉan, vivabundan. 

Sed tiu glora rezulto devas esti atingata per longdaiira laboro, 
multaj fortostreĉoj, memforgesaj oferoj. Nia paca armeo be- 
zonas reorganizon kaj firmigon. (i bezonas idealon, kiu blo- 
vus freŝan forton en niajn brustojn, kiu altirus novajn, junajn 
fervorojn. Tro teknike ni faras nian propagandon, aü tro kla- 
seme. Esperantismo estas ideo memstara kaj tre vasta. Gi 


ankaii ne estas batalsigno, sed — tute male energio fratiga 
kaj ama. 
Tiuj celadoj interesas ne nur nian Asocion. lli tuŝas la 


koron de ĉiu esperantisto pola kaj eksterlanda. Tial ni large 
malfermas la pordegon de nia kongresejo. Kiu nur parolas la 
lingvon de estonto, kiu nur amas [in — tiu trovos la varman: 
„bonvenu!“ en nia amika rondo. 

Du ćefaj problemoj estos pridiskutotaj dum la kongreso. 
Unue, la rilato de la pola socio al esperanta movado: kial nia 
propagando estas tiel malsukcesa? kion fari por kontraitbatali 
indiferenton aï malsimpation? al kiaj sferoj ni turniĝu unue kun 
niaj alvokoj? ĉu estas iaj grupiĝoj, kiuj povus kaj volus nin 
apogi? — Due, la organizo de pola esperanta movado: kiaj 
estas kaiizoj de tiom da dividoj kaj partietoj en nia nacia 
anaro? kiamaniere forigi ilin? ĉu estas ebla organizaĵo, kiu 
kunigus ĉiujn esperantistojn polajn? ĉi estas ebla organizaĵo, 
kiu kunigus ĉiujn polajn societojn esperantajn? ĉu, almenaii, 
estas ebla kreo de ia komuna reprezentantaro? 

Jen tiom da demandoj interesaj, gravaj por ĉiu, al kiu 
kara estas Esperanto. Ni ĉiuj kunlaboru por respondi ilin. 
Ni sendu niajn projektojn kaj proponojn al la Organiza Komitato. 
Ni aligu multnombre al la Kongreso. Ni venu Warszawan kaj 
diskutu. 

Sinjorino Klara Zamenhof akceptis afable la honoran pro- 
tektadon de la Kongreso. Sia altŝatata nomo farigu bonaiigura 
simbolo al la fruktoj de nia laboro! 

Jan MNostecki. 


Prezidanto de la Organiza Kongresa Komitato. 


V Kongreso 


de Pola Esperanto Asocio. 
Warszawa, 7 — 10 junio (Pentekosto) 1924. 


UNUA KOMUNIKO, 


Organiza Komitato. 

Prezidanto: S9 Jan Kostecki, Vicprezidanto de P. E.A. 

Vicprezidantoj: Prof. Dr. Antoni Czubryński, S° Kazimierz 
Zajączkowski. 

Sckretarioj; So Antoni Stankiewicz, Inf. Kazimierz 
Tymiński. 

Membroj: Sino Eugŝnie Cense, Sino Tekla Essigman, 
So Leon Ferencowicz, Dr. Szymon Karlsbad, So Stanisław Ka- 
rolczyk, Prezidanto de P. E. A., Prof. Mieczysław Kaus, 50 Wło- 


dzimierz Miernicki. 

Adreso por ĉiuj sendaĵoj : 
Pola Esperanto Kongreso, Krolewska19, Warszawa. 


La monon oni povas sendi ankaŭ per ĉekkonto de P.K.O. 
N 3874, sed prefere en rekomenditaj leteroj al la supra adreso, 


Laborprogramo de la Kongreso. 


1. Oficialaj raportoj. 

2. Esperanto kaj la Pola Socio. 

3. Organizo de Pollanda Esperantista Movado. 
4. Interna vivo de la Asocio. 

5. Liberaj proponoj. 

Okazos ankaii fakaj kunsidoj, ekzamenoj kaj literatura 
konkurso. 

La komitato petas Ĉiun samideanon, interesifantan pri 
iu el la temoj, cititaj en la programo, aii dezirantan prezenti 
liberan proponon, ke li sendu siajn opiniojn kaj proponojn 
skribe antaŭ 15 de majo. Ciuj komunikoj estos danke iesplo- 
rotaj kaj lalieble utiligotaj. 

La amuza sekcio preparas por niaj kongresontoj jenajn 
distraĵojn: koncerto, raiito, teatra prezentado, ekskurso tra la 
urbo kaj al Wilanów, komuna vespermanĝo. 

Aliĝoj kaj kotizaj. Rajtas alifri ĉiu esperantisto. Kongre- 
sanoj nemembroj dum la kongreso havos samajn rajtojn kiel 
la membroj de P. E. A. krom rajto de voĉdono. 

La kongresa kotizo estas fiksita jene: 

1. Membroj subtenantoj: 3 orfrankojn. 
L P ordinaraj: 1% , 
3. Por lernanta junularo: 1 orfranko. 

Karaj samideanoj, alifu rapide kaj multnombre! Viaj 
aliffoj malfermos al ni pli vastan agadkampon. 

La organiza Komitato. 


Prespropaganda Sekcio. 


Karaj gesamideanoj | 

La laboro entreprenita de ni Ŝajnas unuavide superi niajn 
fortojn! Jes, sed en niaj koroj enradikigis forte kaj tie mal- 
fermiĝas tiu dolĉa floro nomata „Fido“. Do, kiam ni akceptis | 
la gravan taskon, kies celo estas prepari la grundon sur kiun | 
'ni intencas semi kaj semi... konstante, nia Fido diris al ni, 
ke tiu laboro estas nepre necesa, se ni volas vidi rezultojn el. 

nia kongreso. Tion ni konsciis. Nia floreto aldonis, ke kion 
ni ne povos fari, via samideana helpemo, via ŝiridono al nia 
ideo kaj fine, via propra fido ĝin faros. Jes ja, ni ne povas 
atingi ĉion mem! Ni ne povas elkovri ĉiun fonton el kiu 
ŝprucos iu viviga forto por niaj semoj malfortaj. Sed kiam 
viaj kaj niaj cerboj kaj spiritoj kuniĝos en agado, ni estas 
certaj, ke ĉiu grundo estos fruktodone esplorata kaj ke ĉiuj 
entenataj en fi produktoj estos utile uzataj. 


Jen do, karaj kunlaborontoj, kion ni esperas de via agemo. 


Ni intencas pace almiliti la gazetaron, sen kies helpo oni 
atingas nenion. Tiucele ni starigis programon, kiun ni konigas 
al vi ĉi-sube. Ni petis kelkajn personojn ĉirkaŭ ni, ke ili 
redaktu artikolojn, presigotajn en kiom eble plej multajn gaze- 
tojn laŭ ordo ĉi-suba. 

Konante la liston de la projektataj artikoloj, ni ne dubas, 
ke iu el vi trovos tiun liston neplena kaj volos fin plenigi, 
sendante tuj artikolon, Mun li jugos necesa. 


La Komisiono havas al vi alian peton! Ĉiu el vi, kiu sentas 
sin kapabla enpresigi artikolon en iu gazeto, bonvolu sin konigi 
al ni, kaj ni sendos al li tiujn artikolojn tuj post ilia finstarigo. 
Kiam vi ne povos akceptigi gin kiel memstare aperantan arti- 
kolon, provu aperigi gin almenaŭ kiel parton de la rubriko : 
Tra la gazetaro. í 

Gis nun ni proponas. la sekvantajn titolojn: 1. La Polaj 
Esperantistoj kongresos en Warszawa dum Pentekosto ĉi- 
tiujare. 2. Kio estas Esperanto-ġia celo. 3. Esperanto kaj 
specialistoj. 4. Esperanto kiel patriota propadanda rimedo. 
5. Esperanto kaj scienco. 6. Kiuj estas Esperantistoj. 7. Rilatoj 
de Esperanto al aliaj lingvoj. 8. Cu Esp. estas ligita al iu 
speciala ideo? 9. Homo valoras tiom da homoj, kiom da 
lingvoj ii konas. Konkludo: ni lernu Esperanton, 


Ĉiu deziranta kunlabori al tiu rubriko de nia kongreso 
estas petata sendi ĉiun komunikon al „Esperanto“, Krolewska 19, 
Warszawa, aldonante: „Prespropaganda Sekcio“. Antaŭe plej 
koran dankon. 


La Sekcio Prespropaganda. 


Pedagogia Sekcio. 


Ekzamenoj. — Tiu ĉi sekcio konsideris kiel sian ĉefan 
taskon organizi ekzamenojn, al kiuj rajtos partopreni ĉiu, kiu 
estos enskribifinta kaj sendinta la difinitan pagon antaŭi la 
15-a de Majo. 

La ekzamenoj estos duspecaj. Unua rajtigos la sukcesinton 
en Fi je ricevo de: Atesto pri lernado. Tiu ekzameno kon- 
sistos el 1. Traduko el lernolibro (Ekzercaro de Zamenhof); 
2. Respondo al 3 gramatikaj demandoj; 3. Interparolado espe- 
rante kun la ekzamenanto. 


La alia ekzameno rajtigos al Diplomo pri Kapableco. 
La kandidato estos petata: 1e Traduki iun pagon, prozan, el 
la Fundamenta Krestomatio. 2e Traduki versaĵon el „L/ Par- 
naso de popoloj.“ 3e Skribi esperante pri iu temo donota de 
la ekzamenantaro, fis 50 linioj, sen 'helpo de vortaro. 4e Res- 
pondi al 3 demandoj pri gramatiko kaj 3 pri historio de 
Esperanto. 

La ekzamenkostoj estas fiksitaj jene: 

Por la unua 3, por la dua 5 orfrankojn. 


konkursoj. La Sekcio organizas ankaii konkursojn, kies celo 
estas elirigi el la ombro iun novan majstron de l' poezio aŭ prozo 
esperanta, aŭ eligi el tro longa dormado malnovan talenton, 
kaj doni al ni novan propagandan kaj vivigan materialon. 


Ni esperas, ke tiu konkurso estos tre multnombre parto- 
prenata, ĉar ni ne dubas ke ĉirkaii ni kaŝiĝas tre multaj kapa- 
Muloj, kiujn ni petas, por la bono de ĉiuj, ke almenaii mo- 
menton ili forgesu sian kutiman modestecon. En ago venko nia! 


Temoj por la konkursoj. 


1. Pri aŭ por Esperantaj aforismoj. 2. Poezio [is 50 
versoj (ne nepre pri amo |). 3. originala noveleto (zis 5000 vortoj. 
Temo laiivola. 4. Propaganda artikolo en pola lingvo pri Espe- 
ranto (2 kolonoj en ĉiutaga gazeto). 

Por tiu konkurso ni jam ricevis kelkajn librojn kiel pre- 
miojn. Ni esperas ricevi pliajn de niaj legantoj! La konkur- 
sontoj ne esperu gajni oramason l.. 

Gesamideanoj! la premioj mem ne havas gravan signifon ! 
Ili ne multe pezos sur la pesilo de estonto. Kio estas multe 
pli konsiderinda, estas la honoro kaj kontento esti alportinta 
sian ŝtonon al la konstruaĵo, kiu astonte pruvos la konstantecon 
de la laboro kaj la obstinan persiston de la konstuintoj. Tio 
certe estos por vi, kiel estas por ni, plene sufiĉa. 

Ni laboru kun fido, se ni volas vidi la fruktojn de nia laboro. 


La Pedagogia Sekcio. 


Noto. La nomo de konkursanto devas trovigi en aparta 
malgranda koverteto interne de la sendata manuskripto. Sur 
koverteto oni skribas devizon, per kiu estas signita ankaii la 
manuskripte. 

Parnasulo. 


Abundecon hayas veran 
Da rimistoj la Esperan- 

tujo. 
Tiu fakto tiel tipa, 


Kvazaŭ Muza estus ĝi pa- 
trujo. 


Ce ni ĉiu, aglo venka ! 
Bardon tuj. simias, senka- 
pulo. 
Se nur stelon ekis porti, 
Estri Muzojn kredas, forti- 
kulo. 


Kaj pro tio, vane imirt, 
Nin inunde falas firi- 
maĵoj 
Kaj en poezio falsa 
Tiom multaj estas malsa- 
ĝaĵoj. 


Grimpas do stulte heroe 
Sur Olimpon de la Poe- 
zio, 

Sed pro tio nur graveda . 
Kompatinda yerda reda- 
kcio. 


Post monato, tia raŭpo 
Jam presita nigras laŭ po- 
| stulo, 
Kaj post jaro... ŝango karna — 
Papilio nova: Parna- 
sulo. 


Stanisław Braun. 

Pasero al homaro. 


(el lingvo germana.) 


Vi vidas, estimata homo, 
Kia vetero ekster domo : 
La neĝo kuŝas, vento blovas, 
Birdet' apenaŭ vivi povas! — 


Mi petas Vin: dum tempo tia 
Vi havu min en sorgo Via 
Kaj ion el la grew sufiĉa 

Vi donu el la tablo riĉa. 


Ni dankos Vin pro ĉiu ero, 

Kaj dum varmega la somero 
Per pepo, triloj, kantoj vetaj 
Vin rekompenci estos pretaj! 


„Lhugilohava hor'““ min sendas, 
Kaj gin al Vi mi rekomendas... 
Kampaton montru, koro bela! — 
Respekte — la paser’ fidela. -- 
Tradukis R. D. 

vyy 

vy 

v 


Libroj kaj Gazetoj. 

ZM. Niemojewski: Legendoj. Crad. Bronisfaw Kuhl, eld. 
F. birt & Sohn, Leipzig. Dua eldono. 

Dua eldono en Esperantujo ne estas. aperaĵo tro ofta kaj 
tiu fakto jam rekomendas la verkon. Efektive, la noveloj de 
Niemojewski apartenas al speco de neforpasantaj valoro kaj 
beleco kaj bone faris la tradukinto, donante ilin al internacia 
publiko en esperanta vesto. La „Lagendoj“ estis skribitaj kun 
religia tendenco, tamen kelkaj el ili (ekzemple la „Majlah,„) 
impresas same forte kiel la samtemaj rakontoj de Papini. La 
valora kolekto (bedaiirinde nekompleta) estas tradukita majstre 
kaj s-ro Kuhl, tiom talenta tradukisto kaj unuagrada stilisto, 
povus kaj devus okupi la orfigitan de d-ro Kabe lokon. Kaj 
tial, dezirante ĝisatendi ankoraŭ plurajn eldonojn de la jam 
aperintaj verkoj, ni samtempe tre forte volus en plej proksima 
estonto ekvidi ankaŭ iom pli da.. unuaj eldonoj de novaj 
tradukaĵoj, devenantaj el la majstra plumo de Bronisław Kuhl. 


Si. Br. 

JEAN FORGE. 
Abismoj. 


Romano originale verkita. Bir! & Sohn, Leipzig. 1923. 

„Estante nacilingva verkisto, mi sentas la tenton skribi ori- 
ginalan romanon en Esperanto... Mi deziras kontentigi per 
ĉi-tiu verko la guston de l' moderna leganto.. verkante ion 
nuntempan en la Esperanto de la jaro 1887 kaj fine restante 
internacie komprenebla kaj sendependa de ia nacilingva idiomo“ 
— skribas la aiitoro en la antaŭparolo al la antaii nelonge 
aperinta romano. 

O jerum, jerum, jerum.qualig mutatio rerum! zumas en la 
oreloj aŭdita iam studenta kanteto: Antail kelkaj jaroj petis 
Esperantisto de eminenta nacilingva ailtoro permeson traduki 
lian novelon en Esperanton kaj ricevis rifuzon, ĉar „li tro alte 
Satas sian patrolingvon kaj sian talenton, por ke li povu 
permesi profani ilin per tradukado en ian arteflikitan ĵargonon.“ 


Rapide ni veturas! En unu el proksimaj stacioj ni eble 
aŭdos, ke Esperanta verkisto ricevinta literaturan Nobel — 
premion malpermesis traduki siajn Verkojn nacilingven, ĉar li 
pro tio estis Verkanta internacie, ke oni ne difektu ilian ĉarmon 
per pli aü malpli mallertaj tradukoj en naciaj idiomoj. 


La mallongigo de distanco al tiu stacio dependas iom de 
ni legantoj. Ĉi tiu aserto povas. Ŝajni paradoksa, ĉar ja „spi- 
ritus flat ubi vult" kaj nia eĉ plej granda dezirego gin al niaj 
vicoj nefacile povos allogi, tamen... tamen ju pli ni niajn Ver- 
kistojn Ŝatos, ju pli ni iliajn Verkojnle gos kaj ju pli multinombre 
tiuj verkoj estos aĉetataj, des pli ofte ili aperados, ĉar la Verk- 
istoj kaj ankaii iliaj mecenatoj -> eldonistoj vidos sian intereson 
eldoni ilin. Kaj en la amaso troviĝos iam verko, kiu supersta- 
ros la aliajn, 


Tial ni demetu la ĉapojn antaii unua nacilingva Verkisto, 
kiu eniris nian Vagonaron, ni preparu por li bonan lokon, por 
ke li sentu sin oportune inter ni kaj ne forlasu nin ĉe iu 
haltejo. 


Ĉar la aiitoro de „Abismoj“ faras la impreson de provanto: 
ĉu mi sukcesos aii ne ĉe -tiu popoleto verdstela? Oni tiom 
rakontas pri la multnombreco de Esperantistoj kaj pri ilia lite- 
raturo, kvankam kvante jam riĉa, sed precipe koncerne la origi- 
nalajn Verkojn ankoraŭ tre mizera — ke eble valoras akiri 
famon en Esperantujo; oni povas provi. 


Kaj ĉiu ŝatanto de nia literaturo devas preĝi al la feino 
de Esperanto, ke la kaprica popoleto por unu tago ĉesu kolekti 
la poŝtmarkojn kaj tralegu la „Abismojn“, ke tiu verko disvastiĝu 
tra Ĉiuj esperantistaj bibliotekoj, ke S9 Hirt kaj lia filo aĉetu 

bienon por la enspezitaj svisaj frankoj kaj per la resto eldonu 
daŭrigon de vizioj montritaj al So Forge de hinda fakiro. 
Kial daŭrigon ? 
ar in bezonas la romano. En penstransigo, en kiun 
enkondukis lin la hinda fakiro, la aiitoro ne atingis ankoraii 
fundon de homaj abismoj. 


Estis nome jene: 

Fraŭlino Halino Borki atingis la afon, en kiu fraiilino 
revas,.. revas pri reffido fabela, per ĉiu fibro sopiras al tiu 
reffido kaj en ĉiu renkontita viro vidas tiun regidon. Ne estas 
do mirinde, ke veturante en vagonaro Ŝi enamiffas en dormet- 
anta juna sinjoro; ĉu ja ne estis miraklo, preskaŭ fabela mi- 
raklo, ke tiu juna sinjoro en dormo preterpasis sian stacion 
kaj devis akcepti la gastamecon de sinjoro Borki por pasigi la 
nokton kaj montrifriis multe promesanta pentristo — artistoj 
ja ankaŭ iafoje portas kronojn ne tiom orajn kiom laiirajn — 
kaj estis bela kaj nomigis Mateo Ardo. Jam pro la nomo la 
koro povus ekardi! Sed la pentristo sekvintan tagon for- 
veturis ne vidinte Halinon kaj ne sciiginte Ŝin ke li baldaŭ in- 
tencas ĉi-tien reveni por pentri belajn pejzafojn, inter kiuj Si 
estis la plej bela. Do Halino, kies koro sopiras al viro, kies 
ĉiu sangoguto bolas, post kelkaj tagoj ĵetis sin en la Ćirkaii- 
prenojn de diboĉulo staranta ĉe limo de financa ruino kaj de 
delirium tremens; la pasio ne permesas eĉ al ŝi eksenti dum 
la kisado brandodoron de liaj lipoj. Tamen la artisto revenis, 
eble eĉ pli frue ol li mem intencis malgraii la gojo de 
lia edukintino kaj de lia fianĉino, kiuj lin longe ne vidis, mal- 
grali la preparataj de ili kafo kaj kukoj, kontraŭi eĉ sia propra 
volo. Komencifas idilio de “alproksimiĝado de destinitaj por 
si animoj — idilio, kiu samtempe enhavas en si elementojn 
seriozajn, se ne eĉ tragediajn. La pentristo hezitanta inter la 
amo al Halino kaj devo al sia fianĉino, forpuŝas la pasiajn 
brakojn de amatino, kiu pro konsciencriproĉoj ne sentas sin 
sufiĉe forta por lin reteni, kaj forkuras al la fianĉino en la 
sama momento, kiam la diboĉulo, vidante siajn esperojn detru- 
itaj, en paroksismo de delirium bruligas sian domon kaj mem 
en la flamoj pereas. 


Ruza estis tiu hinda fakiro. Oni ricevas la impreson, ke 
li intence ne montris al So Forge la fundon de spiritaj abismoj 
de la ĉefpersonoj, por ebligi al li en „estonta vizio vidi la 
pluan daiirigon de komencita konflikto. Car la nuna fino estus 
ebla nur sub la kondiĉo, ke la artismo de Mateo Ardo montri- 
ĝus nur talento sufiĉanta por esti profesoro de desegnado en 
iu meza lernejo kaj kontentiffanta per oportunaĵoj de pantofloj 
kaj kafo kun kremo, preparataj de la fidela al li kaj modesta 

spirite edzino. Tian impreson faras lia cetere tre dolĉa kaj 
simpatia fianĉino; Ŝi devis esti kontrasto al Halino — devis 
prezenti bonan mildan animon kompare kun la „nigra karaktero“ 
de ŝia kontraŭulino, kiu tamen ne tiom estas nigra, kiom 
flama, pasia kaj iom sovaĝa temperamento, povanta doni al 
artisto pli da inspiro, ol la zorge vartita kaj flegita kreskaĵeto, 
suferanta je ioma spirita anemio. Se tamen Ardo estas vera 
talento, baldaŭ povos al li manki en la „hejma“ atmosfero aero 
por plenbruste spiri kaj tiam li eble serĉos fin en la kamparoj 
de So Borki. 


Tiu hinda fakiro, montrita en la prologo kaj epilogo, do- 
nanta temon al la romano al maljuna kaj elĉerpita aiitoro, 
kiu sian „cerbon surpaperigis“, Ŝajnas tuj depost komenco 
ioma mistifiko. Legante malgraŭvole oni deziras diri: ne, kara 
S9 Forge, vi ne estas maljuna kaj elĉerpita, troon da vigla, 
juneca temperamento vi posedas, tro akran talentoingon vi 
montras ; ne, „el via kapo oni ankorail ne fortrinkis vian cerbon“, 
(ri sufiĉos por kelkdeko da tiaj tiom interesaj 'kaj emociaj verkoj. 


Tamen ne mistifiko! kiam oni finas legi la romanon, 
restas iom maltrankviliga sento, ke tiun hindon oni ie vidis. 
Kaj enpense oni trarigardas la literaturon... aha, oni ja konas 
lin. Jes, jes, li estas reala, lia nomo — Rabindranath Tagore. 


Ne en la ideo, ne en la enhavo, sed en la formo. Ekzistas 
verko de Tagore, kunmetita el fragmentoj de la memorlibroj 
de agantaj personoj; el tiuj fragmentoj formiĝas romano. Nun 
oni komprenas la vortojn pri kontentigo de la gusto de l' mo- 
derna leganto. S9 Forge pruntis de la eminenta hindo la for- 
mon: en „Abismoj“ ĉiuj personoj laiivice rakontas siajn pen- 
sojn kaj tiel permesas penetri en la fundojn de siaj animoj. 

La mistifiko ne sukcesis... Oni ne pensu tamen, ke tiu 
senmaskigo estas riproĉo kontraŭ la alitoro. Kontraiie, oni 
devas laŭdi lian elekton de l' direktinto, des pli ke la montrita 
influo limiĝas nur je la formo — skeleto, kium S° Forge ĉirk- 
aliis per propre kreita karno kaj sian propran spiriton al ĝi 
inspiris. 

Cetere la senmaskigo facile povas esti imagaĵo de kriti- 
kastrito, flaranta en ĉiu verko influon de iu alia verko kaj 
(tojeganta, ke li tiun influon trovis tie, kie fi tute ne ekzistas. 

Tiu formo de l' romano estis danfera eksperimento. kiu 
facile povis difekti ĉiujn intencojn de l' aiitoro. Li devis 
fleksebligi la lingvon al la netesa reprodukto de diversaj tem- 
peramentoj de la rakontantaj personoj. Eksperimento tre mal- 
facila precipe por aiitoro unuafoje verkanta en „fremda“ idiomo, 
al kiu li ankoraii ne alkutimigis. Sed fi plene sukcesis. Ciu 
persono paroląs sian propran stilon, eĉ ŝanfas ĝin laŭ la 

ŝango de sia animstato: de abruptaj, krudaj, ŝirataj vortoj de 
deliranta ebriulo, tra varmaj, pasiaj eksplodoj de uojn avidanta 
virino kaj duonkonscie ŝin sekvanta artisto, gis la milde sopiraj 
revetoj pri feliĉo de anemie senkulpa knabino. 


La aiitoro plenumis pli, ol li promesis : lia Esperanto estas 
tiu de la jaro 1887, sed pliriĉigita per sia 35-jara disvolviĝo 
kaj per la talento kaj temperamento de So Forge. 

Baroko. 


HANS KOCH. 
La Esperantisto en Germanio. 


Gvidlibro tra la germana lingvo. Sudgermana Esperanto- 
Eldonejo, Oskar Ziegler, Deisenhofen b. Mŭnchen. 

La „Ligo de nacioj“ montras kelkrilate rimarkindan simile- 
con al la oficialaj lingvaj institucioj de Esperanto. Jen ekzem- 
plo: „Ligo de nacioj“ decidis per sia komisiono, ke Esperanto 
ne estas necesa kaj ke preferinda estas la kulturado de naciaj 
lingvoj; tuj Sinjoro Koch montris al £i, ke plej bone oni tion 
povas fari rilate al la germana lingvo per Esperanto. „Lingva 
komitato“ decidis, ke „io“ ne estas necesa kaj ke preferinda 
estas la fideleca „uj“ por la landnomoj; tuj la sama sinjoro 
uzis „ion“ cetere nefruste — en la titolo de sia verko *). 


K „Esperantisto en Germanujo“ estas komparebla kun niaj 
Cefeĉaj Slosiloj. La konoj de germana lingvo akiritaj per fi 
estas pli malpli samaj, kiel la kono de Esperanto ĉerpita el 
Cefeĉ. Kapabla individuo same povos legi „Die Räuber“ post 
trastudo de |! verketo de So Koch, kiel post trastudo de la 
ŝlosilo, li legos „La rabistoj“ — n. Sed kiel la ŝlosilo, same 
ankail ĉi tiu lernolibro havas la celon pli modestan, nome doni 
al la lernanto la eblon ekkoni la konstruon de la lingvo kaj 
prepari lin al la praktiko de l' ĉiutaga vivo. Ĉi tiun taskon 
solvis la aŭtoro modele: en simpla kaj klara maniero li 
enkondukas en la malfacilaĵojn de l' germana lingvo tiel, ke 


*) Al So Koch kaj multaj aliaj „ianoj“ mi ŝuldas la duban dankon 
ĉar ili efektivigas mian profetaĵon, ke depost la decido de „L. K.“ la 
Esperantistoj uzados amase la sufikson „io“ anstataŭ „ujo“. Ĉi tiu 
profetaĵo (vidu mian artikolon: Solvo nenion solvanta en M 4 de P. E.) 
elvokis hajlon da indignoj kontraŭ mi, kvazaŭ mi propagandus malfide- 
lecon al la „L. K“ — aj decidoj. Tial la indignintoj bonvolu akcepti la 
informon, ke mi tute ne pledis por „io“ aŭ kontraŭ „ujo“, ĉar mem mi 
estas fidela „ujano“' sed simple asertis, ke la solvo de la „L. K.“ ne 
elĉerpis la landnoman problemon kaj pro tio povas kaŭzi malutilajn 
konfuzojn. La supra ekzemplo pruvas bedaŭrinde la pravecon de mia. 
antalidiro. 

eĉ lerninto el aliaj pli ampleksaj verkoj kun utilo povos 
ĝin trastudi kaj ne unu interesan detalon al si alproprigi. 
Oni povas garantii, ke diligenta studinto povos facile travojagi 
Germanujon kaj aliajn landojn enloĝatajn de Germanoj laiilonge 
kaj laŭlarĝe. 

Nur unu estas diferenco: la Ĉefeĉa ŝlosilo estas 20-pata, 
dum la „Esperantisto en Germanio“ havas 184 pafojn de du- 
obla formato. Sed tio ne estas jam kulpo de So Koch. Li 
faris ĉion eblan, por doni maksimumon da enhavo en minimuma 
amplekso kaj en tio li bonege sukcesis. Ci tiu malgranda 
diferenceto bonege ilustras la „(ustecon“ de la decido de 
„Ligo de nacioj“. Al ĝia estiminda komisiono oni devus do- 
naci po unu ekzemplero de ambaŭ verketoj por afabla pripen- 
sado de ilia glora decido. 

Baroko. 


Ricevitaj gazetoj. 


Nombroj en parentezo signifas numeron, - Arguso (10-11, 
1, 2), Belga Esp. (7-8, 9-10, 11-12), Brazila Esp. (6-9), British 
Esp. (222, 224, 225, 227), Bulgara Esp. (3, 5), Corriere Bal- 
canico-Esp. (29), Esp. Junularo (15), «Esp. Praktiko (56-7), 
Esp. Triumfonta (157, 158, 160, 163 164, 165, 166, 167, 168, 
169, 170, 171, 172, 173, 174, 175, 176), France-Esp. (45), Ger- 
mana Esp. (332, 333, 334, 335), Holanda Esp. (93, 94, 95, 96, 
97. 98, 99, 100, 101, 102, 103, 104), Hungara Esp. (1), Informoj 
de P.T.T. (1, 2, 3), Internacia Komerco (5, 6), Internatio- 
nal Lenguage (1), Int. Medicina Revuo (5, 6), Itala Esp. Revuo 
(8, 9, 10, 11, 12), Literaturo (19), Lumturo (2-3, 6, 7), Marto 
8-9, 11, 12), Norvega Esp. (3-4, 5), Nova Epoko (6-7), Por la 
indiĝenoj (4, 5-6), Revuo (1) Revuo Orienta (8, 9, 11, 12) kun 
jarlibro 1923, Semisto (34), Sennacieca Revuo kun literatur-scien- 
ca aldono (43, 44), Svenska Rrbetar-Esp. (Sept.) Vegetarano 
(1), Verda Lumo (1). Verda Ombro (9, 10), Vero (14, 15), 
Volkerspiegel (1). — Enhavas tradukojn el esp. gazetaro: „Gtos 
Polski“ (27), „Kurjer Łódzki“ (32), „Republika“ (254, 261, 289, 
303, 27), de Łódź kaj priesperantajn artikolojn „Ziemia Lubelska" 
(148, 170), de Lublin kaj „Echo Warszawskie” de Warszawa. 
Krom tio ni ricevis „Academia pro Interlingua“ (4). 


vyv 
vy 

„PRZEKŁADY Z POLSKIEGO NA ESPERANTO: 


„ Po uzyskaniu zezwo/eńaułorskich ukażą się w tłumaczeniu 

esperanckim: 

STEFANA ŻEROMSKIEGO „Duma o Hetmanie" (tł. Dr. Antoni Czubryński, 
Warszawa). 

HENRYKA SIENKIEWICZA „Sachem“ (w przekładzie D-ra Ignacego Dzie- 
dzica, Toruń). 

STEFANA ŻEROMSKIEGO „Cokolwiek się zdarzy“ (tł Dr. Ignacy Dziedzic, 
Toruń). 


JERZEGO ŻUŁAWSKIEGO „Erosi Psyche“ (w tłumaczeniu p. Antoniego Stan- 
kiewicza, Warszawa). 


TEODORA TOMASZA JEZA (MIŁKOWSKIEGO) „Piotr i Asan“ powieść histo- 
ryczna na tle dziejów słowiańszczyzny połud- 
niowej (w tłumaczeniu p Antoniego Stankiewicza, 
Warszawa). 


ANTONIEGO CHOŁONIEWSKIEGO „Duch dziejów polskich* (tł. Antoni Stan- 
kiewicz, Warszawa). 


ANTONIEGO LANGIEGO „Eksperyment“ (w tłumaczeniu p. Włodzimierza 
Pfeiffra, Łódź). 


Oczekujemy dalszych zgłoszeń do opublikowania. (W) 


Ign. Krasicki. 


Bajrah kaj liaj sentencoj. 
Fabelo hinda. 


(Tradukita de Helena Hempel.) 


Hindujo, la feliĉa lando azia, enhavadis Ĉiam multe da 
homoj justaj, kiuj ekaminte virton. preferadis gian noblan prak- 
tikadon ol ĉiajn aliajn profitojn. El ilia nombro estis Bajrah 
loganta ĉe bordo de l' fama rivero Ganges. Li apartenis al 
la unua generacio de Braminoj, sed lia altidea spirito aljufadis 
nur al okazo tion, kio estis al li sola propra kaj li eĉ nek 
sciis nek sentis en si ion ajn, kio lin diferencigus de aliaj homoj. 

Li estis alta je kvin futoj, sep kaj duono da coloj — kaj 
lia servisto, Dahar, kvankam devenanta de kvara generacio, do 
malpli altnobela ol li, je tri gradoj, havis ses futojn kaj du 
colojn da alteco. Li ankaii manfadis pli multe kaj pli gustume 
o] lia sinjoro, tamen neniam plendis pro nedigestebleco. 

Tio fiksis Bajralion en lia pensmaniero pri supozaj dife- 
rencoj ; ekzemple pri la rivero, ĉe kiu li loĝis, li opiniis, ke ĝi 
nenion rimarkeblan en si havis kaj nur per tio“ diferencis de 
aliaj, ke ili en ĝin enfaladis kaj gi kun ili fluis al maro. 

Tiu homo ekstreme bona estis edukita en la eminenta 
akademio de l' urbo Benares. Lia majstro, Dabul, estis granda 
homo ; unue pro tio, ke, estante majstro, li instruadis la mal- 
pligrandulojn — kaj due pro tio, ke li sciis esti majstro, ĉar 
li ricevis de Tamerlan oran pokalon, kiel rekompencon pro la 
verkita de li panegiraĵo pri lia favoro. Estis ankoraii pli multe 
da tiaj grandeckaiizoj, sed pro bezono de mallongigo, ili devas 
esti forlasitaj. 

Tiu granda homo senĉese ripetadis, ke „kiu havas scion, 
havas ĉion“. Bajrali, kiu deziris havi ĉion, komencinte lerni, 
lernadis do plue, tiel diligente, persiste, vigle, obstine kaj 
entuziasme, ke li verkis dek unu librojn pri regadscienco; kvar 
pri milito; sep pri arhitekturarto; dek pri hindaj genealogioj, 
kie li metis la Braminojn en unuan lokon; dudek pri la landa 
historio; tri pri agrikulturo — kaj unu pri muzikreguloj. 

Kvankam li verkis tiom da libroj, li ekrimarkis kun miro, 
ke malgraii la paroloj de lia majstro, li nenion havis, Cesinte 
do verki, li vendis la librojn, aĉetis proksime de l' urbo mal- 
grandan bienon kaj okupis sin per terkulturado. 


Ne posedante jam kaj ne volante posedi librojn, li tamen 
aĉetadis ĉiujare almanakojn kaj sur kartoj tie enkudritaj, li 
skribis multajn rimarkojn aŭ konsilojn. Kaj la almanakojn li 
gardis zorge, ĉar cetere, li ĉion konservadis. 


Kiam li mortis, restis inter aliaj postlasaĵoj, ankaŭ la 
almanakoj. Tiun kolekton lia vidvino oferis al sia fratino. 
i-tiu donacis fin al sia nevo, kiu, siavice, donis ĝin al iu 
feltisto en Smirna. Tiu komercisto, per fiaj folioj ĉirkaŭvolvis 
la ermenojn, kiujn akiris de li iu judo kaj vendis ilin fine al 
unu landano, kiu, ordiginte kaj traleginte la foliojn, ekopiniis, 
ke kvankam la ermena pelto multe lin varmigas, ia envolvaĵo 
estis por lia spirito ankoraii pli ŝatinda varmigilo. 


Dezirante, ke krom li, ankaii la aliaj de (i profitu, li pu- 
blikigis tiujn aforismojn kaj sentencojn kaj tiamaniere ili farigis 
konataj en diversaj lokoj de Hindujo. 

Jen la enhavo de tiuj seninterligaj notaĵoj: 


* 
* %* 


„Kiam mi eklokiffis en kamparo, kie mi gis tiutempe ne- 
niam estis kaj pri kampara vivo nur tiom sciis el libroj, ke fti 
estas dolĉa kaj amuzplena, mi imagis, ke ĉiu torento ĉarme 
tie murmuras, falante sur SŜtonetojn, ke ĉiuj arboj per siaj 

disetenditaj branĉoj donas (uindan ombraĵon, ke la paŝtistoj 
kun paŝtistinoj, ornamitaj per florkronoj, kantas poeziajn melodi- 
ojn de Saadi. Jen, en realeco, mi nek trovis bruetantajn torent- 
ojn, nek branĉeriĉajn arbojn — ĉar ilin detruis la soldatoj de 
Tamerlan. La paŝtistinoj, anstataŭ rozaj girlandoj, havis sur 
si apenaŭ iajn vestaĵojn -— kaj pri Saadi aŭ liaj kantoj ne- 
niu eĉ en tuta ĉirkauaĵo aiidis. 

Sed tio nur komence min ĉagrenis, ĉar pro laboro, post 
iu tempo, mi malkovris fontojn kaj trovis torentojn; mi plan- 
tis arbojn kaj ĝisatendis ilian ombron. Monhelpinte la terlabo- 
ristojn, mi ekvidis fine paŝtistinojn en florkronoj; ili ne fanfa- 
ronas per instruitaj kantoj, sed vigle kaj libervole saltas — kaj 
tio, kion la ojo al iliaj buŝoj alportas, estas por mi pli agrabla. 
ol la kantoj de Saadi.“ 


%* 
* %* 


„Vizitis min hieraii la plej aga filo de nia Kadi, kiu jus 
revenis domen, post la finita edukado. Ĉiun demandon li sen- 


halte respondas. Tio pruvas, ke li estas malprudenta.“ 


* 
“ * 


„Enirinte foje en Benaresan sanktejon, mi multe ekmiris 
pro ekstrema grandeco de l' statuo de Brama. Tiam la mal- 
junulo Ahar, kiu sidis en la vestiblo, al mi diris: — Statuoj 
kaj homoj, kiam ili estas altigitaj, tute inverse aspektas: statu- 
ojn, proksimiĝinte, oni ekvidas pli grandajn; homoj, ĉe proksi- 
mio, montras sin malgrandigitaj.“ (Daŭrtgota.) 


Kroniko. 


— La 15an de decembro okazis on la lofrejo de P. E. A. 
en Warszawa, Krolewska 19, funebra soleno por honorigi la 
memoron de nia Majstro kaj de antaii monato mortinta fama 
hungara esperantisto Prelato 'Aleksandro Giesswein. Paroladis 
Sro A, S, Stankiawicz kaj Sino E, Cense. Samtempe prof. 
M. Kaus faris poresperantan lekcion en pola lingvo. Matene la 
saman tagon estis diservita en pregejo de S. Anna funebra me- 
so por Prelato Giesswein, kiun ĉeetis Sino Klara Zamenhof. 

